OpenLLM-France/wikimedia huggingface dataset:
# Adobe Flash Player

Adobe Flash Player és una aplicació en forma de reproductor multimèdia creat inicialment per Macromedia i actualment distribuït per Adobe Systems. Permet reproduir arxius SWF que poden ser creats amb l'eina d'autoria Adobe Flash, amb Adobe Flex o amb altres eines d'Adobe i de tercers. Aquests arxius es reprodueixen en un entorn determinat (a un sistema operatiu té el format d'aplicació del sistema, mentre que si l'entorn és un navegador, el seu format és el d'un Plug-in o objecte ActiveX). També és utilitzat per a millorar la qualitat de vídeo sobretot d'internet; cada nova versió que ix d'aquest producte fa que la càrrega de vídeo siga millor i més ràpida, els efectes en el vídeo seran millors, vídeo més nítid amb disminució en el pixelat (quadrats grans en el vídeo).
Inclou un llenguatge de programació denominat ActionScript.

## Vegeu també

* Nokia N900

## Enllaços externs

* Adobe Flash Player (anglès)
* Com desinstal·lar Adobe Flash Player (anglès)
# Adolf Frohner

Adolf Frohner (Gross-Inzersdorf, Baixa Àustria, 12 de març de 1934 - 24 de gener de 2007) fou un pintor i grafista austríac.
Rebutjat per l'Acadèmia d'Art es va formar de manera autodidacta. Treballà a partir de 1955 de grafista publicitari. Als anys 60 amb Otto Mühl i Hermann Nitsch fundà l'Accionisme Vienès, moviment d'oposició al món artístic burgès.
Adolf Frohner va participar en els anys 70 a diverses biennals i certàmens: Venècia, San Paolo, Mülhausen, Bratislava, Sofia, Buenos Aires. A partir de 1972, es convertí en professor a l'Establiment d'Ensenyament Superior per l'Art Aplicat de Viena. Va rebre nombroses distincions, entre d'elles, la Gran Creu d'Honor Austríaca. Es poden trobar obres seues als museus austríacs d'Art Modern de Viena, l'Albertina o el Belvedere. També té obres a diversos museus internacionals.
# Adolfo González de Careaga Urquijo

Adolfo Gabriel González de Careaga Urquijo (Bilbao, 1897 – Bilbao, 4 de gener de 1937) fou un advocat i polític basc, alcalde de Bilbao entre 1930 i 1931.

## Biografia

Era membre d'una família benestant de Bilbao, relacionada amb els Urquijo i els Ybarra. Era nebot del basquista Julio Urquijo Ibarra i germà del també alcalde de Bilbao José María González de Careaga Urquijo. El seu pare havia fundat el diari La Gaceta del Norte.
El 1918 es va llicenciar en dret a la Universitat de Deusto i el 1928 va presentar esmenes a l'Apèndix del Codi Civil de Biscaia que no van prosperar. Del 1922 al 1930 fou regidor de l'ajuntament de Bilbao, i exercí com a tinent d'alcalde des de 1924. Quan el general Dámaso Berenguer decretà el 24 de gener de 1930 el cessament de totes les autoritats locals fou nomenat alcalde de Bilbao fins a les eleccions municipals espanyoles de 1931. A les eleccions generals espanyoles de 1933 es presentà com a candidat per Biscaia com a monàrquic independent, però no fou escollit.
Va participar en els accions que va prendre el Col·legi d'Advocats de Biscaia contra l'aplicació de la Llei de Defensa de la República. El 1936 era vicepresident segon de l'Acadèmia de Dret i Ciències Socials. El fracassar el cop d'estat del 18 de juliol de 1936 fou arrestat per les autoritats per la seva coneguda filiació monàrquica i confinat al Convent de los Ángeles Custodios de Bilbao, on fou afusellat el 4 de gener de 1937.

## Enllaços externs

* Biografies d'alcaldes de Bilbao 1902-1937 p. 309- 323
# Adolph Strecker

Adolph Strecker (11 d'octubre de 1822, Darmstadt, Hessen - 7 de novembre de 1871, Würzburg, Baviera) fou un químic alemany que destacà en l'estudi dels aminoàcids.

## Biografia

Strecker era fill de Ludwig Strecker, un arxiver del Gran Duc. Assistí a l'escola de Darmstadt fins al 1838 quan anà a la Gewerbeschule per estudiar el batxillerat. El 1840, Strecker començà els estudis superiors a la Universitat de Giessen, on Justus von Liebig fou un dels seus professors. L'agost de 1842, Strecker aconseguí el seu doctorat i començà a ensenyar en una Realschule de Darmstadt. Refusà una oferta per treballar amb Liebig, però el 1846 n'acceptà una altra i es convertí en assistent privat de Liebig a la Universitat de Giessen. El 1848 es convertí en professor d'aquesta la universitat.
Durant els anys que investigà a Giessen, Strecker realitzà recerca en un ampli ventall de temes, tant en la química orgànica i inorgànica. Per exemple determinació de les masses moleculars de la plata i del carboni, estudi de les reaccions de l'àcid làctic, estudi de la descomposició de l'àcid hipúric per acció de l'àcid nítric, i estudi de la separació de cobalt i níquel.
Strecker volia deixar Gießen per anar a la Universitat de Berlín, però finalment, el 1851, anà a la Universitat de Christiania de Noruega. Allà centrà la seva recerca en la química orgànica, amb estudis que cobreixen una àmplia gamma de temes des de la química organometàl·lica fins als productes naturals.
Strecker deixà Noruega per tornar a Alemanya quan morí Christian Gottlob Gmelin i ocupar la seva vacant a la Universitat de Tübingen. En aquesta universitat dugué a terme investigacions sobre la guanina, xantina, cafeïna, teobromina i els òxids del tal·li, els quals per la seva elevada toxicitat danyaren greument la seva salut.
Es traslladà a la Universitat de Würzburg el 1870, però s'interromperen les classes durant un semestre a causa de la Guerra francoprussiana de 1870-1871. Strecker hi participà com oficial i tornà a la universitat després per començar les seva tasca científica. L'estiu de 1871 anà de vacances a Berchtesgaden, Baviera, però la seva salut estava molt deteriorada i morí a Würzburg el novembre.

## Obra

Els seus estudis més destacats són la síntesi de Strecker d'aminoàcids, en la qual es fa reaccionar un aldehid amb cianur de potassi i clorur d'amoni i produeix un alfa-aminoàcid; la degradació de Strecker d'aminoàcids, que transforma els aminoàcids en imines i, després en cetones; i la preparació de sulfonats.
# Adrano

Adrano (sicilià Adranu) és un municipi italià, situat a la regió de Sicília i a la ciutat metropolitana de Catània. L'any 2007 tenia 36.126 habitants. Limita amb els municipis de Belpasso, Biancavilla, Bronte, Castiglione di Sicilia, Centuripe (EN), Maletto, Nicolosi, Randazzo, Sant'Alfio i Zafferana Etnea.

## Administració

Llista d'alcaldes :
| Període | Identitat | Partit |
| 2008- | Giuseppe Ferrante | Centre |

## Galeria d'imatges

* Via Garibaldi
* Monestir Santa Chiara
* Castell normand

## Vegeu també

* Adranos
# Adriano Félix Teixeira

Adriano Félix Teixeira és un exfutbolista brasiler que ocupava la posició de defensa central. Va néixer a Fortaleza el 7 d'abril de 1973.

## Trajectòria

Va començar a destacar al club Ferroviario AC-CE. El 1993 fitxa per l'Sport Recife, on milita tres anys fins que és fitxat pel Celta de Vigo. La temporada 96/97 disputa 20 partits amb els gallecs, però no compta i és cedit un any al Fluminense del seu país.
El 1998 retorna al Celta, i l'any i mig següent tan sols juga tres partits com a cèltic. L'any 2000 recala en un altre conjunt de Galícia, la SD Compostela. Ací recupera la titularitat, condició que mantindrà fins a la seua marxa el 2003. Després de jugar amb la Cultural Leonesa, de la Segona B, Adriano retorna al seu país al gener del 2005. Milita sis mesos al Vasco da Gama abans de fitxar pel Santa Cruz.

## Enllaços externs

* Fitxa d'Adriano Arxivat 2009-05-13 a Wayback Machine.
# Aegon Classic 2009

El Torneig de Birmingham 2009, també conegut com a AEGON Classic 2009, és un esdeveniment de tennis femení sobre pista d'herba que pertany als International tournaments de la WTA. La 28a edició del torneig es va celebrar entre el 8 i el 14 de juny de 2009 al Edgbaston Priory Club a Birmingham, Anglaterra.

## Quadre individual femení

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | J. Zheng | 6¹⁰ | 4 | |
| 13 | M. Rybarikova | 7 | 6 | | 13 | M. Rybarikova | 6 | 6 | |
| | U. Radwanska | 7 | 6 | | | U. Radwanska | 3 | 3 | |
| | J. Goerges | 6$^3$ | 3 | | | | | | | 13 | M. Rybarikova | 3 | 6 | 6 |
| 3 | A. Wozniak | 7 | 5 | 5 | | | | | | | S. Mirza | 6 | 0 | 3 |
| 16 | M. Czink | 6$^7$ | 7 | 7 | 16 | M. Czink | 1 | 6$^4$ | | | | | | |
| | S. Mirza | 7 | 3 | 6 | | S. Mirza | 6 | 7 | | | | | | |
| 5 | A. Pavliutxénkova | 6$^3$ | 6 | 2 | | | | | | | | | | | 13 | M. Rybarikova | 6 | 7 |
| | S. Voegele | 6 | 6 | | | | | | | | | | | | 4 | N. Li | 0 | 6² |
| WC | N. Cavaday | 4 | 2 | | | S. Voegele | 3 | 6$^3$ | | | | | | |
| 15 | A. Rezai | 5 | 4 | | 4 | N. Li | 6 | 7 | | | | | | |
| 4 | N. Li | 7 | 6 | | | | | | | 4 | N. Li | 6 | 6 | |
| 7 | F. Schiavone | 1 | 3 | | | | | | | | M. Xaràpova | 4 | 4 | |
| | M. Xaràpova | 6 | 6 | | | M. Xaràpova | 6 | 2 | 6 | | | | | |
| 14 | R. Vinci | 1 | 4 | | | Y. Wickmayer | 1 | 6 | 3 |
| | Y. Wickmayer | 6 | 6 | | | | | | |

## Enllaços externs

* Web oficial Arxivat 2010-08-06 a Wayback Machine.
Birmingham :
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
Sony Ericsson WTA Tour 2009
< 2008
2010 > :
WTA Tour Championships, Doha  · WTA Tournament of Champions, Bali :
# Verinhon

Verinhon (en francès Vérignon) és un municipi francès situat al departament del Var i a la regió de Provença – Alps – Costa Blava.

## Administració

Llista d'alcaldes :
| Període | Identitat |
| 1989-1994 | Frédéric de Rémusat |
| 1994-2001 | Frédérique de Rémusat |
| 2001- | Juliette de Rémusat |

## Demografia

Evolució demogràfica :
| 1836 | 1841 | 1846 | 1851 | 1856 | 1861 | 1866 | 1872 | 1876 | 1881 | 1886 | 1891 | 1896 | 1901 | 1906 | 1962 | 1968 | 1975 | 1982 | 1990 | 1999 | 2005 | 2006 | 2007 |
| 120 | 127 | 116 | 127 | 130 | 133 | 130 | 105 | 88 | 85 | 88 | 94 | 77 | 85 | 70 | 46 | 48 | 17 | 14 | 26 | 16 | 17 | 18 | 17 |
| Des de 1962: població sense dobles comptes ||||||||||||||||||||||||

## Referències

* ↑ Forma adoptada per la viquipèdia occitana
# Shins

Shins (en francès Chis) és un municipi francès situat al departament dels Alts Pirineus i a la regió d'Occitània. Limita al nord amb Rabastens de Bigòrra i Los Condaus, a l'est amb Dors, al sud-est amb Sabalòs i al sud amb Orleish.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 157 | 167 | 206 | 217 | 212 | 245 | 289 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Sylvie Monnery | |

## Referències

* ↑ Toponímia occitana
# Abdó Poggi

Abdó Poggi, Abdon Poggi en francès, (Serrallonga, finals del segle xix - 1982) va ser un espardenyer i intel·lectual nord-català, poeta tant en francès com en català.

## Biografia

Va ser cofundador (amb Alfons Miàs, entre altres) i col·laborador del moviment Nostra Terra el 1936, i n'esdevingué president l'any següent, càrrec que retingué fins a la dissolució de l'entitat. Va ser un abrandat defensor de la puresa de la llengua. Publicà dos llibres de poesia, col·laborà a l'Almanac Català del Rosselló, La Tramontane, Nostra Terra... i intervingué en l'obra de col·leccionista L'àme de nos provinces françaises (Le legs du passé) Paris: La maison des artistes, 1939 fent el capítol dedicat al Rosselló.
Sembla que també va fer de tipògraf, granger i educador. La seva Serrallonga natal li dedicà un carrer.

## Obres

* Poemes vallespirencs
* Les Heures bénies, poèmes Céret: Roque, 1924
* Le théâtre populaire en Roussillon. Le "Ball d'en Serrallonga", article a Nouvelle Revue des Traditions Populaires II, 1 (gen-feb. 1950) p. 87-92
# Beer Tuvia

Beer Tuvia és un consell regional del districte del Sud d'Israel, situat entre Asdod i Malaquies.

## Història

El 1887, un grup d'immigrants de Bessaràbia (aproximadament l'actual Moldàvia) van fer alià i van fundar un moixav que van anomenar Quastina, en honor d'un poblat àrab veí, gràcies al finançament del baró Edmond de Rothschild. La colònia no prosperà, especialment per la manca d'aigua, els atacs dels habitants àrabs de la rodalia i les desavinences amb el patrocinador.
El 1896 una associació d'Odessa n'adquirí els terrenys i nous colons van arribar-hi i van canviar-li el nom, rebatejant-la Beer Tuvia. El moixav va ser arrasat un altre cop durant l'aixecament àrab de 1929 i va haver de ser abandonat.
El 1930 van tornar-hi nous habitants. Després de trobar-hi aigua, el moixav va renéixer definitivament fins que, cap a finals dels anys quaranta, ja era el centre d'una àrea rural densament poblada.

## Economia

L'economia local es basa en el conreu, especialment dels cítrics, i en l'agricultura intensiva. Tanmateix, al terme municipal també hi ha un polígon industrial amb diverses empreses instal·lades.
La localitat disposa, a més, d'un important laboratori per a les malalties de l'aviram de corral, que ha dut a terme nombroses anàlisis i investigacions relacionades amb casos de malaltia de Newcastle o de diarrea neonatal bovina. A Beer Tuvia també hi ha la facultat Achva College, un centre d'educació superior adjunt a la Universitat Ben-Gurion i especialitzat en magisteri i pedagogia.

## Entitats de població

El municipi inclou 25 nuclis urbans:
* Quibuts: Hatzor-Ashdod (חצור-אשדוד).
* Moixavim: Ahawa (אחווה), Arugot (ערוגות), Avigedor (אביגדור), Azriqam (עזריקם), Bat Hazor (בת חצור), Beer Toviyya (באר טוביה), Bet Ezra (בית עזרא), Bizzaron (ביצרון), Emunim (אמונים), Giv'ati (גבעתי), Hazav (חצב), Kefar Ahim (כפר אחים), Kefar Warburg (כפר ורבורג), Mahane Miryam (מחנה מרים), Newe Mivtah (נווה מבטח), Nir Banim (ניר בנים), Orot (אורות), Sede Uzziyyahu (שדה עוזיהו), Shetulim (שתולים), Talme Yehi'el (תלמי יחיאל), Timmorim (תימורים), Yinnon (ינון).
* Altres assentaments comunitaris: Ezer (עזר), Kannot (כנות).

## Enllaços externs

* Achva College Arxivat 2006-04-22 a Wayback Machine. (anglès) i (hebreu)
# Bel-Air (Los Angeles)

Bel Air, també Bel-Air és un barri residencial exclusiu a uns 19 quilòmetres a l'est de la ciutat de Los Angeles, Califòrnia, Estats Units. L'elegant comunitat va ser fundada per Alphonzo Bell el 1923 i formava part de l'anomenat "Golden Triangle" (triangle daurat) juntament amb Beverly Hills i Holmby Hills.

## Demografia

Segons el cens del 2000 hi havia 7.928 residents permanents dels quals el 86,24% eren de raça blanca, 1,93% de raça negra, 0,06% d'indis, 6,84% de raça asiàtica, i 4,80% d'altres races. Prop del 4,65% de la població és d'origen hispà.

## Residències

A Bel Air es troben les mansions més luxoses de l'àrea, les propietats poden arribar a costar vint milions de dòlars. Algunes persones prefereixen el baix Bel Air perquè és més proper a Sunset Boulevard. Nombroses personalitats viuen en aquest barri, com l'expresident Ronald Reagan, que va viure al 668 de St. Cloud Road (formalment era el 666, es va canviar per eludir un nombre satànic).

## Televisió

Diverses sèries de televisió s'han filmat a Bel Air, la més destacada és, sens dubte, El Príncep de Bel-Air, encara que n'hi ha moltes altres.

## Enllaços externs

* Bel-Air Association Official Website Arxivat 2020-09-29 a Wayback Machine.
# Beli (Strelka)

Beli - Белый (rus) - és un khútor del krai de Krasnodar, a Rússia. Es troba al delta del riu Kuban i a la península de Taman, a 15 km a l'oest de Temriük i a 135 km a l'oest de Krasnodar, la capital.
Pertany al municipi d'Strelka
# Bell Salem

Bell Salem és el segon EP de la banda 12012, lliurat el 10 d'octubre del 2004, sent el primer a tenir una campanya de tres mesos pel seu llançament.

## Llista de temes

* "Burn" - 5:41
* "Ame -Sogi Otosareta Kankaku" - 4:27
* "Ms Vampire" - 4:42
* "Epi" - 1:19
* "Un Insomnia" - 4:53

## Notes

* Bell Salem (ベルサレム) fou reeditat en 2006, junt amb Knight Mare i Shin -Deep-
* Només es feren 3000 còpies d'este àlbum.
# Belluno (municipi)

Belluno (italià), Bełun o Belùn en vènet, Belum ladí és un municipi a la província de Belluno (regió del Vèneto, Itàlia). L'any 2006 tenia 35.938 habitants.
# Benetton Rugby Treviso

El Benetton Rugby Treviso és un equip professional de rugbi italià. Es va fundar el 1932 i el 2010 participa en la Magners League.
# Bené Ximon

Bené Ximon (en hebreu, בני שמעון) és un consell regional del districte del Sud d'Israel.
El municipi de Bené Ximon agrupa els següents nuclis de població:
* Quibuts: Bet Qamà (בית קמה), Devirà (דבירה), Hatserim (חצרים), Keramim (כרמים), Lahav (להב), Mixmar ha-Néguev (משמר הנגב) Xoval (שובל) i Xomeriyyà (שומרייה).
* Moixav: Beroix (ברוש), Nevatim (נבטים), Teaixur (תאשור) i Tidhar (תדהר).
* Pobles: Givot Bar
# Berenguera de Navarra

Berenguera de Navarra (v. 1165 - Le Mans, França, 1230), infanta de Navarra i reina consort d'Anglaterra (1191-1199).

## Orígens familiars

Filla de Sanç VI de Navarra i la seva esposa Sança de Castella, i germana de Sanç VIII el Fort.

## Enllaç amb Ricard Cor de Lleó

El casament entre Ricard I d'Anglaterra i Berenguera fou orquestrat per la mare de Ricard I, Elionor d'Aquitània. Primerament Ricard s'havia promès amb Alícia de França, filla de Lluís VII de França. Enmig dels preparatius de l'enllaç Alícia es convertí en l'amant del rei Enric II d'Anglaterra, pare de Ricard. Això impossibilità l'enllaç, la qual cosa aprofità Elionor per casar el seu fill amb Berenguera.
El casament es realitzà el 12 de maig de 1191 a la capella de Sant Jordi de Limassol (Xipre), quan Ricard I, ja rei, es dirigia en una croada cap a Terra Santa. Berenguera participà al costat del seu espòs en la primera part de la campanya.
La parella va tornar a Europa després de participar en la croada de manera separada, així Ricard I fou fet presoner pel duc d'Àustria durant alguns anys, mentre Berenguera restà a França intentant aconseguir els diners necessaris per pagar-ne el rescat. En el seu retorn a Anglaterra Ricard no va fer retornar Berenguera a la cort reial, així la infanta navarresa i reina consort restà a França i mai trepitjà les Illes britàniques: fou l'única reina consort que ostenta aquest títol.
Visqué els últims anys de la seva vida retirada a l'abadia de Lépau a Le Mans, on morí el 23 de desembre de 1230.
# Bergen-Belsen

Bergen-Belsen, camp de presoners i de concentració nazi situat per a la part major al municipi de Winsen, en l'estat de Baixa Saxònia, Alemanya. Tot i trobar-se a Winsen, el camp va prendre el nom de Bergen-Belsen, com que a Belsen es troba l'estació de mercaderies, la Rampe, a la qual els presoners havien de desbordar i caminar quatre quilòmetres cap al camp.
Bergen-Belsen va ser construït el 1936 per a albergar a uns 3.000 treballadors que havien d'edificar les casernes de Bergen dedicats a la formació de forces motoritzades cuirassades. La Wehrmacht va convertir-lo en 1939 en camp de presoners de guerra, que va rebre la denominació de Stalag (Stammlager) XI C (311). Els seus primers ocupants van ser soldats francesos i belgues. El 1941 va ser ampliat considerablement per a retenir a presoners de guerra de la Unió Soviètica (URSS). Des de juliol de 1943 i fins al 15 d'abril de 1945, data del seu alliberament per part de tropes britàniques de la 11 divisió blindada, les condicions del camp van sofrir una important deterioració. L'amuntegament, agreujat amb el trasllat a Bergen-Belsen de presoners evacuats d'altres camps (marxes de la mort), i el tracte als reclusos va provocar la mort d'un important nombre de persones per efecte de la fam, el fred i les malalties, principalment per una epidèmia de tifus.
Unes poques setmanes abans de l'alliberament del camp per tropes britàniques, va morir en el camp de concentració, la jove jueva holandesa Anne Frank, qui es va fer cèlebre per les seves memòries al costat de la seva germana Margot Frank qui va morir un dia abans que Anna.
El camp va tenir un terme mitjà de 95.000 detinguts jueus d'ambdós sexes i van morir-hi de 30.000 a 50.000 presoners.

## Vegeu també

* Holocaust
* Segona Guerra Mundial
* Nazisme
* Auschwitz
* Treblinka
* Mauthausen
# Beriózovski (Sverdlovsk)

Beriózovski - Берёзовский (rus) és una ciutat de l'óblast de Sverdlovsk, a Rússia. Es troba a la vora del riu Beriózovka, afluent del Pixmà. És a 13 km al nord-est de Iekaterinburg.

## Història

Fou fundada el 1752 com un centre d'explotació d'or, accedí a l'estatus de possiólok (poble) el 1928 i aconseguí el de ciutat el 1938.
# Bernard Malamud

Bernard Malamud (Nova York, 26 d'abril de 1914- Nova York, 18 de març de 1986) va ser un escriptor estatunidenc que es considera un dels autors més destacats de la literatura jueva dels Estats Units. La seva novel·la The Fixer, escrita el 1966, que s'inspirà en la vida de Menahem Mendel Beilis fou guardonada alhora amb el Premi Pulitzer i el National Book Award.
# Bernardino González Vázquez

Bernardino González Vázquez (Frankfurt del Main, Hessen, Alemanya, 29 de març de 1966), conegut com a González Vázquez, és un exàrbitre internacional FIFA de futbol de la Primera Divisió d'Espanya. És president del Comitè Gallec d'Àrbitres des del novembre del 2015 i vicepresident del Comitè Tècnic d'Àrbitres de la Reial Federació Espanyola de Futbol des del juny del 2018.

## Trajectòria

Va debutar en Primera Divisió d'Espanya el 16 de setembre de 2001 en el Reial Betis-Reial Madrid (3-1). En 2005 va aconseguir l'escarapel·la FIFA, i el seu màxim assoliment internacional va ser dirigir la final de la del Campionat Europeu Sub-17 de 2005 celebrat a Itàlia, entre Turquia i els Països Baixos.
Va dirigir el partit d'anada de la Supercopa d'Espanya de 2006 entre el Real Club Esportiu Espanyol i el Futbol Club Barcelona (0-1).

## Enllaços externs

* Estadístiques de partits arbitrats per González Vázquez
* Bernardino González Vázquez demana la seva baixa en l'arbitratge
# Bernat III de Saxònia-Meiningen

Bernat III de Saxònia-Meiningen (Meiningen 1851 - Berlín 1928). Últim duc sobirà del petit territori del ducat de Saxònia-Meiningen i cunyat del kàiser Guillem II de Prússia.
Nascut a la capital del petit ducat de Saxònia-Meiningen, la ciutat de Meiningen, avui al land de Turíngia, era fill del duc Jordi II de Saxònia-Meiningen i de la princesa Carlota de Prússia. El duc Bernat III era net del duc Bernat II de Saxònia-Meiningen i de la princesa Maria de Hessen-Kassel per part de pare mentre que per part de mare ho era del príncep Albert de Prússia i de la princesa Marianna dels Països Baixos, essent per tant besnet del rei Frederic Guillem III de Prússia i de la mítica reina Lluïsa de Mecklenburg-Strelitz.
L'any 1876 el príncep hereu fou promès amb la princesa Carlota de Prússia, filla del kàiser Frederic III de Prússia i de la princesa reial Victòria del Regne Unit. Casats dos anys després a Berlín, un any després naixeria l'única filla del matrimoni:
El matrimoni responia a certs interessos. D'una banda és cert que la parella s'enamorà profundament, almenys la princesa del duc, en un viatge realitzat a l'illa de Havel. De l'altra el regne de Prússia tenia un especial interès a dominar els petits territoris que conformaven encara Alemanya i que eren herència del passat, no envà dues altres germanes del kàiser, la princesa Victòria de Prússia i la princesa Margarida de Prússia es casaren amb els prínceps hereus de les cases de Hessen-Kassel i de Schaumburg-Lippe. Era una forma més de control que el Reich tenia sota aquestes petites monarquies.
La parella construí una vida familiar realment pobre, mentre que la princesa estava centrada en la seva vida social a Berlín, el príncep sentia passió per l'arqueologia.
L'any 1914 en plena Primera Guerra Mundial, Bernat heredà el títol de duc de Saxònia-Meiningen després de la mort del seu pare, però el 10 de novembre de 1918 hagué d'abdicar després de la caiguda de la monarquia prussiana.
Un any després de la caiguda del ducat, la duquessa Carlota moria a conseqüència de la mala salut que arrossegava i l'any 1928 ho feia l'últim duc de Saxònia-Meiningen.
# Bernat II de Pallars Sobirà

Bernat II de Pallars Sobirà (? - 1049) fou comte de Pallars Sobirà (1035-1049).
Fill del comte Guillem II de Pallars Sobirà, el succeí a la seva mort el 1035.
Bernat II morí sense descendents coneguts i fou succeït pel seu germà petit Artau I de Pallars Sobirà.